“Няпроста, — прызнаецца Анора. — Вось Марсі Крават адразу выйшла на сувязь і пагадзілася на паказ. Прычым — бясплатна. Ян Арцюс Бертран — у нас з ім мелася дамоўленасць загадзя. Пасля паказу ў Беларусі сваёй папярэдняй работы “Дом”, ён вельмі хацеў паказаць і “Чалавека”. Але што да стужкі Жака Перэна і Жака Клюзо “Поры года”, перамовы ішлі больш за паўгода. Давялося нялёгка: звязвалася з польскімі дыстрыб’ютарамі, але яны адмовіліся. Каб не дапамога Пасольства Францыі ў Беларусі, дык невядома, колькі яшчэ давялося б дамаўляцца”.